**Pogodbeni stranki:**

**Republika Slovenija – Ministrstvo za kmetijstvo, gozdarstvo in prehrano, Dunajska cesta 22, 1000 Ljubljana**, ki ga zastopa ministrica dr. Aleksandra Pivec

Matična številka: 2399253000

Davčna št.: 31162991

Transakcijski račun: SI56 0110 0630 0109 972 pri Banki Slovenije

(v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv in naslov ponudnika)

ki jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(funkcija, ime in priimek zakonitega zastopnika ponudnika)

matična številka: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV: SI\_\_\_\_\_\_\_\_\_\_\_\_\_\_\_\_\_\_\_

transakcijski račun: SI56\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

sklepata naslednjo

## POGODBO št. \_\_\_\_\_\_\_\_\_\_\_\_\_\_\_

I. PRAVNA PODLAGA

1. člen

Pogodba se sklepa kot javno naročilo male vrednosti v skladu s 47. členom Zakona o javnem naročanju (Uradni list RS, št. 91/15 in 14/18; v nadaljevanju ZJN-3) za »Geodetska odmera dostopnih poti do in ob hidromelioracijskih jarkih in hidromelioracijskih jarkov na območju hidromelioracijskih sistemov in izdelava katastrskega elaborata ter ureditev vpisa odmerjenih parcel v zemljiško knjigo« in sicer:

Sklop 1: »geodetska odmera dostopnih poti, izdelava katastrskega elaborata ter ureditev vpisa odmerjenih parcel v zemljiško knjigo«

ali (ustrezno označi)

Sklop 2: »geodetska odmera hidromelioracijskih jarkov, izdelava katastrskega elaborata ter ureditev vpisa odmerjenih parcel v zemljiško knjigo«,

ki je bil objavljen na portalu javnih naročil dne \_\_\_\_\_\_\_\_, pod oznako \_\_\_\_\_\_\_\_\_\_ in na podlagi Odločitve o oddaji javnega naročila, št. \_\_\_\_\_\_\_\_\_, z dne \_\_\_\_\_\_\_\_\_.

Naročnik ima sredstva za izvedbo storitev zagotovljena v proračunu RS za leto 2019 na proračunski postavki 243010 Zemljiške operacije, ukrepu Hidromelioracije 2017 - 2021, NRP 2330-17-0014.

II. PREDMET POGODBE

2. člen

Predmet pogodbe »Geodetska odmera dostopnih poti do in ob hidromelioracijskih jarkih in hidromelioracijskih jarkov na območju hidromelioracijskih sistemov in izdelava katastrskega elaborata ter ureditev vpisa odmerjenih parcel v zemljiško knjigo« in sicer:

Sklop 1: »geodetska odmera dostopnih poti, izdelava katastrskega elaborata ter ureditev vpisa odmerjenih parcel v zemljiško knjigo«

ali (ustrezno označi)

Sklop 2: »geodetska odmera hidromelioracijskih jarkov, izdelava katastrskega elaborata ter ureditev vpisa odmerjenih parcel v zemljiško knjigo«.

Naloga bo opravljena v skladu s ponudbo izvajalca z dne \_\_\_\_\_\_\_\_\_\_\_\_\_in projektno nalogo z dne ……….. Ponudbeni predračun in projektna naloga sta sestavni del te pogodbe.

III. POGODBENA VREDNOST

3. člen

Pogodbena vrednost znaša za Sklop 1/ Sklop 2:

brez DDV \_\_\_\_\_\_\_\_\_\_\_\_\_EUR (z besedo: \_\_\_\_\_\_\_\_\_\_\_\_\_EUR \_\_/100) oziroma

z DDV v višini \_\_\_\_\_\_ % \_\_\_\_\_\_\_\_\_\_\_\_\_EUR (z besedo: \_\_\_\_\_\_\_\_\_\_\_\_\_EUR \_\_/100)

Vrednost pogodbenih del je fiksna.

IV. OBVEZNOSTI IZVAJALCA

4. člen

Izvajalec se obvezuje:

- prevzeto nalogo izvršiti strokovno, pravilno, vestno in kakovostno v skladu z veljavnimi predpisi,

- izvršiti pogodbeno nalogo v korist naročnika,

- storiti vse, kar spada v obseg prevzetih obveznosti, v tej pogodbi določenih rokih,

- v fazi izvedbe naloge na pobudo in na način, ki ga v teku izvajanja naloge določi naročnik, sodelovati z njim.

5. člen

Ugotovljene pomanjkljivosti s strani naročnika, je izvajalec dolžan odpraviti na svoj račun in v roku, dogovorjenem z naročnikom. Opravljeni pregled naročnika pa izvajalca ne odvezuje jamstva za strokovnost in kakovost opravljenih del, v skladu z veljavnimi predpisi in standardi in je odgovoren za vso nadaljnjo škodo, ki bi nastala zaradi njihovega neupoštevanja.

V. OBVEZNOSTI NAROČNIKA

6. člen

Naročnik se obvezuje:

- v dogovorjenih rokih dati na razpolago izvajalcu vse razpoložljive informacije in gradivo, ki je potrebno za izvedbo naloge po tej pogodbi,

- omogočiti natančen izris hidromelioracijskih jarkov, ob katerih je potrebno odmeriti dostopne poti in natančen izris hidromelioracijskih jarkov,

- tesno sodelovati z izvajalcem z namenom, da se prevzeta naloga izvrši v dogovorjeni vsebini, pravočasno in v obojestransko korist.

*VI. PODIZVAJALCI*

*(v primeru nastopa s podizvajalci, v nasprotnem primeru se ta člen črta)*

*7. člen*

*Izvajalec pri izvajanju te pogodbe nastopa s podizvajalci:*

* *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična številka in davčna številka), in sicer bo navedeni podizvajalec izvajal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. /navesti dela, predmet in količina izvedenih del /, ki ga bo opravil v \_\_\_\_\_\_\_\_\_\_\_\_\_\_\_\_\_\_\_\_\_ /navesti kraj izvajanja del/*

*Izvajalec pooblašča naročnika za izvajanje neposrednih plačil podizvajalcu oziroma podizvajalcem, v skladu s predpisi o neposrednih plačilih podizvajalcu pri nastopanju izvajalca s podizvajalcem pri javnem naročanju, v primeru, če podizvajalec to zahteva, kot je določeno v prvem odstavku tega člena.*

*Za podizvajalce, ki v skladu s prvim odstavkom tega člena neposredno plačilo ne zahtevajo, mora izvajalec, najpozneje v 60 dneh od plačila končnega računa, poslati svojo pisno izjavo in pisno izjavo podizvajalca, da je podizvajalec prejel plačilo za izvedena dela, neposredno povezano s predmetom pogodbe.*

*Izvajalec se zavezuje, da bo v primeru morebitne spremembe oddaje izvedbe naročila podizvajalcem pred spremembo oz. najkasneje v petih dneh po spremembi, o tem obvestil naročnika in mu posredoval:*

* *kontaktne podatke in zakonite zastopnike predlaganih novih podizvajalcev;*
* *izpolnjene ESPD teh podizvajalcev v skladu s 79. členom ZJN-3;*
* *predložiti zahtevo podizvajalca za neposredno plačilo, če podizvajalec to zahteva in soglasje novega podizvajalca o poravnavi njegove terjatve do glavnega izvajalca.*

*Naročnik lahko po preveritvi novega podizvajalca, le-tega zavrne, če zanj obstajajo razlogi za izključitev ali če bi zamenjava podizvajalca oziroma vključitev novega podizvajalca lahko vplivala na nemoteno izvajanje ali dokončanje del in če novi podizvajalec ne izpolnjuje pogojev, ki so bili določeni v dokumentaciji v zvezi z oddajo javnega naročila. Naročnik bo izvajalca o morebitni zavrnitvi novega podizvajalca obvestil najpozneje v desetih dneh od prejema predloga.*

*Če naročnik ugotovi, da dela izvaja podizvajalec, za katerega ni dal pisnega soglasja, lahko odstopi od pogodbe.*

VII. POGODBENI ROKI

8. člen

Izvajalec je dolžan celotno nalogo opraviti najkasneje v roku **120 dni** od dneva sklenitve pogodbe.

Če izvajalec iz objektivnih razlogov ne more pravočasno izvršiti pogodbenih obveznosti, je o tem dolžan obvestiti naročnika takoj po nastanku teh razlogov, najkasneje v roku 5 (petih) dni in prositi za njegovo primerno podaljšanje. Podaljšanje pogodbenega roka je mogoče le pred njegovim potekom.

Naročnik odloči o podaljšanju pogodbenega roka glede na njegovo smiselnost. Če podaljšanje roka za naročnika nima več smisla, glede na predmet pogodbe, se pogodba razdre.

Kadar se izvajalec po svoji krivdi, ki ni posledica višje sile, pri izvedbi naloge ne drži s to pogodbo dogovorjenih obveznosti ali dogovorjenih oz. sporazumno podaljšanih rokov za izvedbo, lahko naročnik uveljavlja pogodbeno kazen v višini 5% pogodbene vrednosti brez DDV. V primeru zamude lahko naročnik zahteva za vsak dan zamude plačilo pogodben kazni v višini 0,5% od vrednosti del v EUR brez DDV, vendar ne več kot 20% pogodbene vrednosti brez DDV. Naročnik sme pravico do pogodbene kazni uveljavljati najkasneje v končnem obračunu storitev.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode lahko naročnik uveljavlja po splošnih načelih odškodninske odgovornosti, neodvisno od uveljavljanja pogodbene kazni.

9. člen

V primeru zamude pogodbenega roka po krivdi naročnika, se rok za izvršitev pogodbenih del podaljša v sporazumu z izvajalcem s pisnim dodatkom k tej pogodbi.

VIII. NAČIN PLAČILA

10. člen

Izvajalec bo **e-račun** za izvedeno storitev po tej pogodbi izstavil naročniku po opravljeni storitvi.

*Podizvajalec (v primeru, da bo priložil zahtevo za neposredno plačilo) bo račun* *za izvedeno storitev po tej pogodbi izstavil izvajalcu, pri čemer se račun glasi na izvajalca. V kolikor izvajalec ob pregledu storitve podizvajalca ugotovi, da je storitev opravljena, račun potrdi s pripisom na računu »storitev opravljena, datum, ime in priimek, podpis«. Izvajalec potrjen račun priloži k svojemu e-računu, ki ga izstavi naročniku.*

Pri izstavitvi računa se mora sklicevati na številko pogodbe in pri tem upoštevati pogodbeno vrednost, ki je razvidna iz ponudbe izvajalca.

Predstavnik naročnika mora na podlagi pregleda opravljene naloge iz te pogodbe in rezultatov pogodbenega dela potrditi ali zavrniti račun.

Sporni račun oziroma njegov del bo naročnik s protestom vrnil izvajalcu. Šele čas, ko prejme naročnik popravljen račun v skladu s protestom, šteje za dan prejema računa.

11. člen

Naročnik bo izvajalcu izstavljen račun, ki ga bo predhodno potrdil predstavnik naročnika, plačal 30. dan od uradnega prejema računa na transakcijski račun izvajalca številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*Naročnik bo podizvajalcu /navesti ime podizvajalca/ izstavljen račun v, ki ga bo predhodno potrdil predstavnik naročnika, plačal 30. dan od uradnega prejema računa na transakcijski račun podizvajalca številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Pogodbeno ceno bo naročnik poravnal podizvajalcu na osnovi s strani izvajalca predhodno potrjenega izstavljenega računa.*

IX. SKRBNIKI POGODBE

12. člen

Skrbnik pogodbe na strani naročnika je Bogdan Pungartnik.

Predstavnik naročnika je pooblaščen, da zastopa naročnika v vseh vprašanjih, ki se nanašajo na izvajanje naloge po pogodbi.

Skrbnik pogodbe na strani izvajalca je .

Predstavnik izvajalca je pooblaščen, da zastopa izvajalca v vseh vprašanjih, ki se nanašajo na izvajanje naloge po pogodbi.

X. VELJAVNOST IN PRENEHANJE POGODBE

13. člen

Pogodba velja od dneva podpisa obeh pogodbenih strank do izpolnitve pogodbenih obveznosti oziroma najdlje še 1 mesec po izpolnitvi pogodbenih obveznosti.

Veljavnost pogodbe preneha:

- s potekom časa, za katerega je sklenjena;

- s pisnim sporazumom;

- če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek;

- s pisnim odstopom.

Naročnik lahko odstopi od pogodbe v primerih, če izvajalec:

- v primeru zamude tudi v podaljšanem roku ne izpolni obveznosti;

- se javno naročilo bistveno spremeni, kar terja nov postopek javnega naročanja;

- v času oddaje javnega naročila je bil izvajalec v enem od položajev, zaradi katerih bi ga moral

naročnik izločiti iz postopkov javnega naročanja, pa s tem dejstvom naročnik ni bil seznanjen v

postopku javnega naročanja;

- se zaradi hudih kršitev obveznosti iz Pogodbe o Evropski uniji (PEU), Pogodbe o delovanju

Evropske unije (PDEU) in ZJN-3, ki jih po postopku v skladu z 258. členom PDEU ugotovi

Sodišče Evropske Unije, javno naročilo ne bi smelo oddati izvajalcu;

- se ugotovi dvojno financiranje, tj. da izvajalec prejme sredstva za kritje stroškov izvedbe

predmeta pogodbe tudi iz drugih virov financiranja;

- sicer krši določila pogodbe.

Odstop od pogodbe mora biti v vsakem primeru pisen.

XI. PROTIKORUPCIJSKA KLAVZULA

14. člen

Pogodba, pri kateri kdo v imenu ali na račun druge pogodbene stranke, naročniku, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

XII. REŠEVANJE SPOROV

15. člen

Pogodbeni stranki bosta morebitne spore nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče v Ljubljani po pravu Republike Slovenije.

XIII. DRUGE DOLOČBE

16. člen

Glede vprašanj, ki jih pogodba ne ureja, se smiselno uporabljajo ponudbena dokumentacija izvajalca z dne \_\_\_\_\_\_\_\_\_\_, na podlagi katere je bil izbran, določbe veljavnih predpisov, ki urejajo področje predmeta pogodbe in določila veljavnega Obligacijskega zakonika.

17. člen

Pogodba je sklenjena z dnem, ko jo podpišeta obe pogodbeni stranki.

Pogodba se lahko spremeni ali dopolni s pisnim aneksom, ki ga podpišeta obe pogodbeni stranki.

Če katerokoli od določil pogodbe je ali postane neveljavno, to ne vpliva na ostala določila pogodbe. Neveljavno določilo se nadomesti z veljavnim, ki mora čim bolj ustrezati namenu, ki ga je želelo doseči neveljavno določilo.

18. člen

Ta pogodba je sestavljena v 4 (štirih) enakih izvodih, od katerih ima vsak značaj izvirnika in od katerih vsaka pogodbena stranka prejme po 2 (dva) izvoda.

|  |  |
| --- | --- |
| Datum: | Datum: |
| I Z V A J A L E C | N A R O Č N I K  MINISTRSTVO ZA KMETIJSTVO, GOZDARSTVO IN PREHRANO  Dr. Aleksandra Pivec  Ministrica |